ᓴᖅᑲᓕᐊᓯ ᑯᓄᒃ

ᓴᖅᑲᓕᐊᓯ ᑯᓄᒃ ᑲᓇᑕᒥᐅᑕᖅ ᐃᓄᒃ ᑕᕐᕆᔭᓕᐅᖅᑎ ᐊᒻᒪ ᑐᑭᒧᐊᒃᑎᑦᑎᔨ, ᖃᐅᔨᒪᔭᐅᓛᖑᔪᖅ ᑕᕐᕆᔭᓕᐊᒥᓄᑦ ᐊᑕᓈᕐᔪᐊᑦ. ᓯᕗᓪᓕᖅᐹᖑᔪᖅ ᑲᓇᑕᒥ ᑕᕐᕆᔭᒐᒃᓴᖅ ᐃᓄᒃᑎᑑᖓᔪᐃᓐᓇᐅᓪᓗᓂ ᐃᓄᒃᑎᑐᑦ ᑕᕐᕆᔭᖅᑎᖃᖅᖢᓂ.

ᐊᖓᔪᖅᑳᕆᔭᐅᔪᖅ ᐊᒻᒪᓗ ᓴᖅᑮᔨᐅᖃᑕᐅᓪᓗᓂ ᐃᒡᓗᓕᒃ ᐃᓱᒪ ᓴᓇᔨᖏᑦ, ᑲᓇᑕᒥ ᓯᕗᓪᓕᖅᐹᖅ ᐃᒻᒥᒃᑰᖓᔪᖅ ᐃᓄᐃᑦ ᑕᕐᕆᔭᓕᐅᖅᑏᑦ. ᐱᒋᐊᖅᑎᑦᑎᖃᑎᒋᓯᒪᔭᖏᑦ ᐅᑯᐊᖑᕗᑦ ᐹᓪ ᖁᓕᑕᓕᒃ, ᐹᓪ ᐊᐸᒃ ᐊᖏᕐᓕᖅ, ᐊᒻᒪᓗ ᓄᐊᒪᓐ ᑳᓐ (ᐃᓄᑐᐊᖑᙱᑦᑐᖅ ᑕᐱᕇᓄᑦ ᐃᓚᒋᔭᐅᔪᖅ). ᐊᑕᓈᕐᔪᐊᑦ (2001) ᑕᐃᔭᐅᓚᐅᖅᑐᖅ ᐱᐅᓂᖅᐹᖅ ᑲᓇᑕᒥ ᑕᕐᕆᔭᓕᐊᖑᓯᒪᔪᑦ ᑕᐃᒪᙵᓕᒫᖅ 2015-ᒥ ᑐᕌᓐᑐ ᓄᓇᕐᔪᐊᕐᒥ ᑕᕐᕆᔭᓕᐅᕐᓂᕐᒧᑦ ᖁᕕᐊᓲᑎᖃᕐᓂᖅ ᓂᕈᐊᕐᓂᐅᔪᒥ.

 ᐃᓅᓯᕆᓯᒪᔭᖓᑕ ᑎᑎᕋᖅᓯᒪᓂᖓ 
ᔭᑲᕆᐊᔅ ᑯᓄᒃ ᐃᓅᓚᐅᖅᓯᒪᔪᖅ ᑲᐳᐃᕖᑦ (ᔭᓐᔅ ᒪᖕᒃ ᕿᑭᖅᑕᖓᓂ) ᕿᑭᖅᑖᓘᑉ ᕿᑭᖅᑕᖓᓂ, ᓄᓇᕗᑦ (ᑕᐃᔅᓱᒪᓂ ᐃᓚᒋᔭᐅᓚᐅᖅᓯᒪᔪᖅ ᓄᓇᑦᓯᐊᕐᒥ), ᑲᓇᑕᒥ. 1966-ᒥ, ᐃᓕᓐᓂᐊᕆᐊᓚᐅᖅᓯᒪᔪᖅ ᐃᒡᓗᓕᖕᒥ. ᑕᐃᑲᓂ ᓴᓇᓐᖑᐊᖃᑦᑕᓚᐅᖅᑐᖅ ᓂᐅᕐᕈᑎᖃᖃᑦᑕᖅᑐᓂᓗ ᓴᓇᓐᖑᐊᒐᕐᓂᒃ ᐊᑭᓕᖅᓱᐃᔪᓐᓇᖁᓪᓗᒍ ᑕᕐᕆᔭᕆᐊᖅᑐᕈᑎᓂᒃ. ᐊᔪᕈᓐᓃᖅᐸᓪᓕᐊᑎᓪᓗᒍ, ᓂᐅᕕᕈᓐᓇᖅᓯᓚᐅᖅᑐᖅ ᐊᔾᔨᓕᐅᕈᑎᓂᒃ ᐊᒻᒪᓗ ᐊᔾᔨᓕᐅᕆᓪᓗᓂ ᐃᓄᐃᑦ ᐊᖑᓇᓱᒃᑎᓪᓗᒋᑦ ᑕᑯᒃᓴᐅᔪᓂᒃ. ᑐᓴᕋᒥ ᑕᕐᕆᔭᓕᐅᕈᑎᓂᒃ 1981-ᒥ, ᓂᐅᕕᓚᐅᖅᓯᒪᔪᖅ ᓱᓇᒃᑯᑖᓂᒃ ᓇᖕᒥᓂᖅ ᐃᓕᓐᓂᐊᕈᑎᒃᓴᓂᒃ ᓇᖕᒥᓂᖅ ᑕᕐᕆᔭᓕᐅᕈᓐᓇᕐᓂᕐᒥᒃ."Zacharias Kunuk." Famous, Should Be Famous, and Infamous Canadians. (retrieved January 29, 2011)

 ᓇᑭᙶᕐᕕᒃ 

Category:ᑕᑯᒥᓇᖅᓕᐅᖅᑎᑦ